[Foto's] 'Doom-profeet' gekap; ondersoek begin | Maroela Media
Foto's word sedert die naweek versprei van die profeet, Lethebo Rabalago, van die Mountzion General Assembly in Limpopo wat sy gemeentelede in die gesig en op ander liggaamsdele met Doom spuit om hul te "genees".
Op die gemeente se Facebook-blad word daar gesê die profeet beveel demone om in mense se liggame in te gaan sodat hulle kan manifesteer waarna hy dan begin om met die demone te praat en hulle uit die mense se liggame uit te dryf.
Tiger Brands, die maatskappy wat Doom vervaardig, het intussen in 'n verklaring gesê hulle is uiters bekommerd oor Rabalago se optrede. "Dit is onveilig om Doom of enige aërosolproduk in mense se gesigte te spuit. Doom word vervaardig om spesifieke insekte te dood. Om die produk vir enigiets anders te gebruik dra sekere risiko's en kan dus gevaarlik wees." Volgens die maatskappy sal hulle met Rabalago kontak maak en hom versoek om die praktyk te staak.
Mpiyakhe Mkholo, woordvoerder van die kommissie vir die bevordering en beskerming van die regte van godsdienstige en linguïstiese gemeenskappe, het intussen gesê die kommissie het met skok en afgryse van Rabalago se praktyke verneem. Mkholo het gesê hul regspan oorweeg die saak met die moontlikheid om stappe te doen.
"Die kommissie doen 'n beroep op enigiemand wie se regte en oortuigings geskend is om dit aan die kommissie te rapporteer," het hy gesê.
Ek is so verbaas dat ek nie eers verbaas is nie……
O hel ek het moeilikheid as my vrou die storie lees. Sy se hoeka as ek so paar aandjies in die week laterig van die kroeg afkom eks so dronk soos n TOR.
Ek sien al hoe spuit sy my met die bladdie goed. Enige raad van jul mensies?
Dagvaar die maatskappy wat doom vervaardig, hulle sal vergoed as daar nagevolge is ?
Dis wat gebeur as jy education decolonise…. die weste sê doom is gif….my voorvaders sê doom is wonderkuur vir alles van bosegeeste tot kopkuise……net in afrika….